CELEX: 32000R1916
Language: el
Date: 2000-09-08 00:00:00
Title: Κανονισμός (ΕΚ) αριθ. 1916/2000 της Επιτροπής, της 8ης Σεπτεμβρίου 2000, για εφαρμογή του κανονισμού (ΕΚ) αριθ. 530/1999 του Συμβουλίου σχετικά με τις διαρθρωτικές στατιστικές για τις αποδοχές και το κόστος εργασίας όσον αφορά τον ορισμό και τη διαβίβαση πληροφοριών για τη διάρθρωση των αποδοχών (Κείμενο που παρουσιάζει ενδιαφέρον για τον ΕΟΧ)

Avis juridique important

|

32000R1916

Κανονισμός (ΕΚ) αριθ. 1916/2000 της Επιτροπής, της 8ης Σεπτεμβρίου 2000, για εφαρμογή του κανονισμού (ΕΚ) αριθ. 530/1999 του Συμβουλίου σχετικά με τις διαρθρωτικές στατιστικές για τις αποδοχές και το κόστος εργασίας όσον αφορά τον ορισμό και τη διαβίβαση πληροφοριών για τη διάρθρωση των αποδοχών (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 229 της 09/09/2000 σ. 0003 - 0013

Κανονισμός (ΕΚ) αριθ. 1916/2000 της Επιτροπήςτης 8ης Σεπτεμβρίου 2000για εφαρμογή του κανονισμού (ΕΚ) αριθ. 530/1999 του Συμβουλίου σχετικά με τις διαρθρωτικές στατιστικές για τις αποδοχές και το κόστος εργασίας όσον αφορά τον ορισμό και τη διαβίβαση πληροφοριών για τη διάρθρωση των αποδοχών(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 530/1999 του Συμβουλίου, της 9ης Μαρτίου 1999, σχετικά με τις διαρθρωτικές στατιστικές για τις αποδοχές και το κόστος εργασίας(1), και ιδίως το άρθρο 11,Εκτιμώντας τα ακόλουθα:(1) Σύμφωνα με το άρθρο 11 του κανονισμού (ΕΚ) αριθ. 530/1999 του Συμβουλίου απαιτούνται μέτρα εφαρμογής για τον ορισμό και την κατανομή των προς παροχή πληροφοριών και την ενδεδειγμένη τεχνική μορφή διαβίβασης των αποτελεσμάτων.(2) Τα μέτρα που προβλέπονται στον εν λόγω κανονισμό συνάδουν με τη γνωμοδότηση της επιτροπής στατιστικού προγράμματος, που συστάθηκε με την απόφαση 89/382/ΕΟΚ, Ευρατόμ του Συμβουλίου(2),ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ορισμός και κατανομή πληροφοριώνΣύμφωνα με το άρθρο 6 του κανονισμού (ΕΚ) αριθ. 530/1999 τα κράτη μέλη πρέπει να υποβάλλουν πληροφορίες για τις μεταβλητές που παρατίθενται στο παράρτημα Ι του παρόντος κανονισμού.Για το σκοπό αυτό, στο παράρτημα ΙΙ του παρόντος κανονισμού περιλαμβάνονται οι ορισμοί των μεταβλητών.Άρθρο 2Τεχνική μορφή διαβίβασης των αποτελεσμάτωνΣτο παράρτημα ΙΙΙ του παρόντος κανονισμού περιγράφεται η ενδεδειγμένη τεχνική μορφή που πρέπει να χρησιμοποιείται για τη διαβίβαση των αποτελεσμάτων.Άρθρο 3Θέση σε ισχύΟ παρών κανονισμός αρχίζει να ισχύει την εικοστή ημέρα από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 8 Σεπτεμβρίου 2000.Για την ΕπιτροπήPedro Solbes MiraΜέλος της Επιτροπής(1) ΕΕ L 63 της 12.3.1999, σ. 6.(2) ΕΕ L 181 της 28.6.1989, σ. 47.ΠΑΡΑΡΤΗΜΑ ΙΚΑΤΑΛΟΓΟΣ ΜΕΤΑΒΛΗΤΩΝ1. Πληροφορίες που αφορούν την τοπική μονάδα στην οποία ανήκουν οι εργαζόμενοι του δείγματος1.1. Περιφέρεια με βάση την ονοματολογία εδαφικών στατιστικών μονάδων (NUTS).1.2. Μέγεθος της επιχείρησης στην οποία ανήκει η τοπική μονάδα.1.3. Οικονομική δραστηριότητα με βάση την Ταξινόμηση των Οικονομικών Δραστηριοτήτων στην Ευρωπαϊκή Κοινότητα (NACE Αναθ. 1) που θεσπίστηκε με τον κανονισμό (ΕΟΚ) αριθ. 3037/90 του Συμβουλίου(1).1.4. Μορφή χρηματοοικονομικού ελέγχου κατά την έωοια της οδηγίας 80/723/ΕΟΚ της Επιτροπής(2).1.5. Ύπαρξη συλλογικών συμβάσεων εργασίας που καλύπτουν την πλειονότητα των εργαζομένων που απασχολούνται στη μονάδα παρατήρησης.1.6. Συνολικός αριθμός εργαζομένων στην τοπική μονάδα (προαιρετικά).1.7. Κύρια αγορά για τα προϊόντα της επιχείρησης (προαιρετικά).1.8. Μέγεθος του ομίλου επιχειρήσεων (προαιρετικά).1.9. Έδρα του φορέα που ελέγχει τον όμιλο επιχειρήσεων (προαιρετικά).2. Πληροφορίες σχετικά με κάθε εργαζόμενο του δείγματος2.1. Φύλο.2.2. Ηλικία.2.3. Επάγγελμα με βάση τη "Διεθνή Τυποποιημένη Ταξινόμηση Επαγγελμάτων" [ISCO 88 (COΜ)].2.4. Διευθυντική ή εποπτική θέση (προαιρετικά).2.5. Ανώτατο ολοκληρωμένο επίπεδο εκπαίδευσης και επαγγελματικής κατάρτισης σύμφωνα με τη Διεθνή Τυποποιημένη Ταξινόμηση Εκπαίδευσης (ISCED 97).2.6. Διάρκεια υπηρεσίας στην επιχείρηση.2.7. Εργασία με καθεστώς πλήρους ή μερικής απασχόλησης.2.8. Είδος σύμβασης εργασίας.2.9. Ιθαγένεια (προαιρετικά).2.10. Κάλυψη από κρατικό πρόγραμμα για την προώθηση της απασχόλησης (προαιρετικά).2.11. Έτη διακοπής της επαγγελματικής σταδιοδρομίας στην υπόψη επιχείρηση (προαιρετικά).3. Πληροφορίες σχετικά με τις αποδοχές, τις ώρες για τις οποίες καταβλήθηκε αμοιβή και τις μη δεδουλευθείσες ημέρες3.1. Σύνολο ακαθάριστων αποδοχών για έναν αντιπροσωπευτικό μήνα·3.1.1. Αποδοχές που συνδέονται με υπερωρίες3.1.2. Ειδικές πληρωμές για εργασία με βάρδιες3.2. Σύνολο ακαθάριστων ετήσιων αποδοχών κατά τη διάρκεια του έτους αναφοράς·3.2.1. Αριθμός μηνών στους οποίους αναφέρονται οι ακαθάριστες ετήσιες αποδοχές3.2.2. Συνολικά ετήσια επιμίσθια3.2.2.1. Τακτικά επιμίσθια που δεν καταβάλλονται σε κάθε περίοδο μισθοδοσίας (προαιρετικά)3.2.2.2. Ετήσια επιμίσθια που βασίζονται στην παραγωγικότητα (προαιρετικά)3.2.2.3. Ετήσιες ειδικές αμοιβές που συνδέονται με τη διάθεση των κερδών (προαιρετικά)3.3. Υποχρεωτικές κοινωνικές εισφορές και φόροι που καταβάλλονται από τον εργοδότη υπέρ του εργαζομένου (προαιρετικά)·3.3.1. Υποχρεωτικές εισφορές κοινωνικής ασφάλισης (προαιρετικά)3.3.2. Φόροι (προαιρετικά)3.4. Αριθμός ωρών που για τις οποίες καταβλήθηκε αμοιβή στη διάρκεια του αντιπροσωπευτικού μήνα (ή στη διάρκεια ενός τυπικού μήνα εργασίας)·3.4.1. Αριθμός υπερωριών για τις οποίες καταβλήθηκε αμοιβή τον αντιπροσωπευτικό μήνα3.5. Ετήσιος αριθμός απουσιών·3.5.1. Ημέρες ετήσιας άδειας (δεν περιλαμβάνονται οι άδειες ασθενείας)3.5.2. Ετήσιος αριθμός ημερών άδειας ασθενείας (προαιρετικά)3.5.2.1. Ετήσιος αριθμός ημερών άδειας ασθένείας για τις οποίες καταβλήθηκε αμοιβή από τον εργοδότη (προαιρετικά)3.5.2.2. Ετήσιος αριθμός ημερών άδειας ασθενείας για τις οποίες δεν καταβλήθηκε αμοιβή από τον εργοδότη (προαιρετικά)3.5.3. Ετήσιος αριθμός ημερών άδειας επαγγελματικής επιμόρφωσης (προαιρετικά)3.6. Ετήσια εκτίμηση πληρωμών σε είδος (προαιρετικά)·4. Συντελεστές παρέκτασης4.1. Συντελεστής παρέκτασης για την τοπική μονάδα.4.2. Συντελεστής παρέκτασης για τον εργαζόμενο.(1) ΕΕ L 293 της 24.10.1990, σ. 1.(2) ΕΕ L 195 της 29.7.1980, σ. 35.ΠΑΡΑΡΤΗΜΑ ΙΙΟΡΙΣΜΟΣ ΜΕΤΑΒΛΗΤΩΝ1. Πληροφορίες που αφορούν την τοπική μονάδα στην οποία ανήκουν οι εργαζόμενοι του δείγματοςΗ κατάρτιση διαρθρωτικών στατιστικών αποδοχών θα βασίζεται στις τοπικές μονάδες και στις επιχειρήσεις κατά την έννοια του κανονισμού (ΕΟΚ) αριθ. 696/93 του Συμβουλίου(1) και θα παρέχουν πληροφορίες για τους εργαζόμενους σε επιχειρήσεις που απασχολούν από 10 εργαζομένους και άνω και ταξινομούνται με βάση το μέγεθος και την κύρια δραστηριότητά τους. Οι στατιστικές θα καλύπτουν όλες τις δραστηριότητες που ορίζονται στους τίτλους Γ, Δ, Ε, ΣΤ, Ζ, Η, Θ, Ι, Κ, Μ, Ν, και Ο της Γενικής Βιομηχανίας Ταξινόμησης των Οικονομικών Δραστηριοτήτων της Ευρωπαϊκής Κοινότητας, η οποία στο εξής ονομάζεται "NACE Αναθ. 1". Ωστόσο, οι δραστηριότητες που υπάγονται στους τίτλους Μ, Ν και Ο είναι προαιρετικές για την περίοδο 2001/2002.1.1. Η περιφέρεια στην οποία βρίσκεται η τοπική μονάδα σύμφωνα με την ονοματολογία εδαφικών στατιστικών μονάδων (NUTS) σε επίπεδο 1.1.2. Το μέγεθος της επιχείρησης στην οποία ανήκει η τοπική μονάδα κατατάσσεται με βάση τις ακόλουθες τάξεις μεγέθους: 10-49, 50-249, 250-499, 500-999, 1000 ή περισσότεροι εργαζόμενοι.1.3. Η οικονομική δραστηριότητα της τοπικής μονάδας ταξινομείται με βάση το επίπεδο διαίρεσης της NACE Αναθ. 1.1.4. Η μορφή χρηματοοικονομικού ελέγχου κατά την έννοια της οδηγίας 80/723/ΕΟΚΜε βάση της έννοια της οδηγίας 80/723/ΕΟΚ (για τη διαφάνεια των χρηματοοικονομικών σχέσεων μεταξύ κρατών μελών και δημόσιων επιχειρήσεων), ως "δημόσια επιχείρηση" νοείται κάθε επιχείρηση στην οποία το δημόσιο δύναται να ασκήσει άμεσα ή έμμεσα, λόγω κυριότητος οικονομικής συμμετοχής ή δυνάμει διατάξεων που τη διέπουν, αποφασιστική επιρροή.Τεκμαίρεται ότι ασκείται αποφασιστική επιρροή στην εν λόγω επιχείρηση, όταν το δημόσιο άμεσα ή έμμεσα:- διαθέτει την πλειοψηφία του καλυφθέντος κεφαλαίου της επιχειρήσεως ( &gt;50 %) ή- διαθέτει την πλειοψηφία των δικαιωμάτων ψήφου που συνδέονται με τα μερίδια της επιχειρήσεως ή δύναται να ορίζει άνω του ημίσεως του αριθμού των μελών των οργάνων διοικήσεως, διευθύνσεως ή εποπτείας της επιχειρήσεως.Για να προσδιοριστεί ποιος είναι πραγματικά ο ελέγχων φορέας, απαιτείται η ανάλυση ολόκληρης της αλυσίδας κυριότητας.Η φύση του ελέγχου που ασκείται στις επιχειρήσεις κατατάσσεται στις ακόλουθες κατηγορίες:- κρατικός έλεγχος,- ιδιωτικός έλεγχος,- επιμερισμένος έλεγχος.1.5. Ύπαρξη συλλογικών μισθολογικών συμβάσεων που καλύπτουν την πλειονότητα των εργαζομένων που απασχολούνται στη μονάδα παρατήρησης:Οι συλλογικές μισθολογικές συμβάσεις μπορεί να είναι:- συμβάσεις που συνάπτονται σε εθνικό ή σε διομοσπονδιακό επίπεδο και καλύπτουν τους εργαζόμενους σε ένα ευρύ φάσμα διαφορετικών βιομηχανικών κλάδων συνήθως υπογράφονται από μία ή περισσότερες συνομοσπονδίες συνδικάτων και από μία ή περισσότερες εθνικές οργανώσεις των εργοδοτών,- μια σύμβαση ενός βιομηχανικού κλάδου που καθορίζει τους όρους και τις συνθήκες απασχόλησης για το σύνολο ή για την πλειονότητα των εργατών και εργαζομένων σε ένα συγκεκριμένο βιομηχανικό ή οικονομικό τομέα,- μια σύμβαση για επιμέρους βιομηχανικούς κλάδους σε επιμέρους περιφέρειες,- μια σύμβαση σε επίπεδο επιχείρησης ή εργοδότη που καλύπτει μόνο τους εργαζόμενους που απασχολούνται από τον ίδιο εργοδότη ανεξαρτήτως μεγέθους της επιχείρησης η σύμβαση μπορεί να καλύπτει μόνο ορισμένες τοπικές μονάδες ή ομάδες εργαζομένων στο πλαίσιο της επιχείρησης,- σύμβαση που ισχύει μόνο για τους εργαζόμενους της συγκεκριμένης τοπικής μονάδας- κάθε άλλη μορφή σύμβασης που δεν καλύπτεται από τα παραπάνω.Θα πρέπει να δίνεται καταφατική απάντηση όταν πάνω από το 50 % των εργαζομένων της τοπικής μονάδας καλύπτεται από κάποια από τις προαναφερόμενες συλλογικές μισθολογικές συμβάσεις.Οι εθνικές υπηρεσίες μπορούν, αντί να συγκεντρώνουν στοιχεία για το είδος της συλλογικής σύμβασης, να συγκεντρώνουν στοιχεία για τις ισχύουσες συλλογικές διατάξεις και, με βάση τις απαντήσεις, να καθορίζουν το είδος της συλλογικής σύμβασης.1.6. Συνολικός αριθμός εργαζομένων της τοπικής μονάδας (προαιρετικά)Ο αριθμός των εργαζομένων θα πρέπει να ευθυγραμμίζεται με τις πληροφορίες που περιέχονται στο μητρώο της επιχείρησης που διατηρείται για στατιστικούς σκοπούς.1.7. Κυριότερη αγορά για τα προϊόντα της επιχείρησης (προαιρετικά)Θα πρέπει να συλλέγονται πληροφορίες για την κυριότερη αγορά για την οποία προορίζονται τα προϊόντα της επιχείρησης, και η αγορά αυτή θα πρέπει να ταξινομείται ως εξής:- Τοπική ή περιφερειακή αγορά,- Εθνική αγορά,- Αγορά Ευρωπαϊκής Ένωσης,- Παγκόσμια αγορά.Ο σκοπός είναι να καθοριστεί μόνο ποια είναι η μεγαλύτερη αγορά (θα πρέπει να δίνεται μόνο μία απάντηση).1.8. Μέγεθος του ομίλου επιχειρήσεων (προαιρετικά)Ο όμιλος επιχειρήσεων είναι μία στατιστική μονάδα που καθορίζεται στον κανονισμό (ΕΟΚ) αριθ. 696/93 για τις στατιστικές μονάδες. Ο όμιλος επιχειρήσεων θα πρέπει να εξετάζεται σε παγκόσμιο επίπεδο. Στις περισσότερες περιπτώσεις η τοπική μονάδα ανήκει σε μία επιχείρηση η οποία δεν ελέγχεται από κάποιο εθνικό ή ξένο όμιλο. Στην περίπτωση που οι τοπικές μονάδες ανήκουν σε όμιλο επιχειρήσεων, κατά κανόνα πρόκειται για έναν αρκετά γνωστό όμιλο. Ένα πρακτικό κριτήριο που μπορούν να χρησιμοποιούν οι συμμετέχοντες στην έρευνα είναι κατά πόσο οι λογαριασμοί της επιχείρησής τους ενσωματώνονται πλήρως στους λογαριασμούς του οικείου ομίλου επιχειρήσεων.1.9. Έδρα του φορέα που ελέγχει τον όμιλο επιχειρήσεων (προαιρετικά)Ο φορέας που ελέγχει τον όμιλο επιχειρήσεων είναι η νομική μονάδα που ασκεί πραγματικό έλεγχο κατά την έννοια του Συστήματος Εθνικών Λογαριασμών 1993, κεφάλαιο 4.30. Πρέπει να καταγράφεται η χώρα στην οποία βρίσκεται η έδρα του εν λόγω φορέα. Σε πολλές περιπτώσεις η χώρα αυτή συμπίπτει με τη χώρα στην οποία βρίσκεται η υπό εξέταση τοπική μονάδα. Μία πρακτική οδηγία: θα πρέπει να καταγράφεται η χώρα διαμονής της νομικής μονάδας που δημοσίευσε τους ενοποιημένους λογαριασμούς για ολόκληρο τον όμιλο.2. Πληροφορίες που αφορούν κάθε εργαζόμενο του δείγματοςΩς εργαζόμενοι νοούνται όλα τα άτομα που έχουν μία άμεση σύμβαση εργασίας με την επιχείρηση ή την τοπική μονάδα και λαμβάνουν αμοιβή, ανεξάρτητα από το είδος εργασίας που εκτελούν, τον αριθμό των ωρών εργασίας τους (καθεστώς πλήρους ή μερικής απασχόλησης) και τη διάρκεια της σύμβασης (ορισμένου ή αορίστου χρόνου). Οι εξωτερικοί συνεργάτες(2) θα πρέπει να περιλαμβάνονται μόνο στην περίπτωση ύπαρξης ρητής συμφωνίας βάσει της οποίας ο εξωτερικός συνεργάτης αμείβεται σύμφωνα με τον αριθμό των δεδουλευθεισών ωρών. Θα πρέπει να περιλαμβάνονται οι ασκούμενοι και μαθητευόμενοι.Θα πρέπει να εξαιρούνται οι ακόλουθες κατηγορίες:- συμβοηθούντα μέλη οικογένειας,- εξωτερικοί συνεργάτες που αμείβονται με βάση το προϊόν ή την υπηρεσία που παρέχουν,- περιστασιακοί εργαζόμενοι (π.χ. που απασχολούνται χωρίς προκαθορισμένες ώρες εργασίας),- προσωρινοί εργαζόμενοι (που απασχολούνται μέσω γραφείων ή από γραφεία ανευρέσεως εργασίας στην περίπτωση όμως που το γραφείο ανευρέσεως εργασίας που τους απασχολεί είναι η ίδια η μονάδα παρατήρησης του δείγματος πρέπει να περιλαμβάνονται),- άτομα που αμείβονται εξ ολοκλήρου μέσω προμήθειας ή αντιμισθίας,- μέλη του Διοικητικού Συμβουλίου της επιχείρησης,- μη αμειβόμενοι ιδιοκτήτες επιχείρησης, διευθυντές ή διευθυντικά στελέχη (που πληρώνονται μέσω διάθεσης των κερδών ή αντιμισθίας),- οι εργαζόμενοι της μονάδας παρατήρησης που απασχολούνται σε μόνιμη βάση (άνω του ενός έτους) σε μία θυγατρική εταιρεία που βρίσκεται στην αλλοδαπή,- εθελοντές εργαζόμενοι.2.1. Φύλο.2.2. Ηλικία σε ημερολογιακά έτη κατά τη συγκεκριμένη ημερομηνία του αντιπροσωπευτικού μήνα.2.3. Επάγγελμα σύμφωνα με την "Διεθνή Τυποποιημένη Ταξινόμηση Επαγγελμάτων" [ΙSCO-88 (COM)]Το επάγγελμα πρέπει να ταξινομείται με βάση την ταξινόμηση ISCO-88 (COM) τουλάχιστον σε διψήφιο και εάν είναι δυνατόν σε τριψήφιο επίπεδο.Οι ασκούμενοι και μαθητευόμενοι με σύμβαση εργασίας ταξινομούνται στο επάγγελμα για το οποίο πραγματοποιούν την περίοδο άσκησης ή μαθητείας.Το επάγγελμα "Managerial and professional" (κωδικός Ρ1-2) περιλαμβάνει κατά κανόνα ένα ευρύ φάσμα καθηκόντων που αφορούν το σχεδιασμό, τη διεύθυνση και το συντονισμό της λειτουργίας μίας επιχείρησης, συμπεριλαμβανομένων των εσωτερικών τμημάτων και τομέων, και που συχνά επικουρείται από διοικητικά και εποπτικά στελέχη.Τα άτομα που εργάζονται σε μία θέση στελέχους διοίκησης συνήθως πρέπει να διαθέτουν σημαντικές γνώσεις και εμπειρία όσον αφορά την παραγωγική διαδικασία ή/και τις απαιτήσεις της υπηρεσίας και τις διοικητικές διαδικασίες που συνδέονται με την αποτελεσματική λειτουργία οργανισμών και επιχειρήσεων.Οι εθνικές στατιστικές υπηρεσίες, προκειμένου να συγκεντρώσουν ακριβείς πληροφορίες, μπορούν να ζητήσουν στοιχεία για τη συμφωνημένη μισθολογική κατηγορία στην οποία ανήκει ο εργαζόμενος, το διοικητικό κωδικό της τρέχουσας θέσης εργασίας του (παρόμοιοι κωδικοί διατίθενται σε τοπικές μονάδες) και κατά πόσο οι εργαζόμενοι είναι ασφαλισμένοι σε ασφαλιστικά συνταξιοδοτικά προγράμματα μισθωτών ή εργαζομένων βάσει ημερομισθίου.2.4. Διοικητική ή εποπτική θέση (προαιρετικά)Η μεταβλητή αυτή υποδηλώνει κατά πόσον ένας μισθωτός ασκεί διοικητικά καθήκοντα (=ναι) ή όχι (=όχι). Οι μισθωτοί αυτής της κατηγορίας μπορεί να μην ταξινομούνται ως διοικητικά στελέχη της ταξινόμησης ISCO-88 (COM) (μείζων ομάδα 1) αλλά μπορούν ωστόσο να έχουν αρμοδιότητες όσον αφορά τη διοίκηση ή την εποπτεία μιας ομάδας άλλων εργαζομένων. Κατά κανόνα τα άτομα αυτά στην περιγραφή των καθηκόντων τους έχουν τον χαρακτηρισμό "εργοδηγός" ή "επόπτης" σε συνδυασμό με την ονομασία του επαγγέλματός τους.2.5. Υψηλότερο ολοκληρωμένο επίπεδο εκπαίδευσης και επιμόρφωσης(3) σύμφωνα με την ταξινόμηση ISCED 97Πρέπει να συγκεντρώνονται πληροφορίες σχετικά με το επίπεδο της γενικής, επαγγελματικής ή ανώτερης εκπαίδευσης που έλαβε ο μισθωτός σύμφωνα με τις ακόλουθες κατηγορίες ISCED 97.ISCED 0 και 1 (κωδικός 01)0 - ΠΡΟΣΧΟΛΙΚΗ ΕΚΠΑΙΔΕΥΣΗ και 1 - ΠΡΩΤΟΒΑΘΜΙΑ ΕΚΠΑΙΔΕΥΣΗ Ή ΠΡΩΤΟ ΣΤΑΔΙΟ ΒΑΣΙΚΗΣ ΕΚΠΑΙΔΕΥΣΗΣΤα προγράμματα στο επίπεδο 1 σχεδιάζονται κατά τρόπο ώστε να δίνουν στα παιδιά μία καλή βασική εκπαίδευση σε μαθήματα όπως η ανάγνωση, η γραφή και τα μαθηματικά σε συνδυασμό με μία πρώτη κατανόηση άλλων μαθημάτων όπως η ιστορία, η γεωγραφία, οι φυσικές επιστήμες, οι κοινωνικές επιστήμες, η τέχνη και η μουσική. Αυτό το επίπεδο καλύπτει, κατ' αρχήν, έξι έτη πλήρους σχολικής φοίτησης.ISCED 2 (κωδικός 02)2 - ΚΑΤΩΤΕΡΗ ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ Ή ΔΕΥΤΕΡΟ ΣΤΑΔΙΟ ΒΑΣΙΚΗΣ ΕΚΠΑΙΔΕΥΣΗΣΤα προγράμματα αυτού του επιπέδου συνήθως έχουν έντονα θεματικό χαρακτήρα χρησιμοποιούν πιο ειδικευμένους καθηγητές και τις περισσότερες φορές διαφορετικούς καθηγητές που παραδίδουν μαθήματα στον τομέα της ειδικότητάς τους. Η πλήρης απόκτηση των βασικών δεξιοτήτων συμπληρώνεται σε αυτό το επίπεδο.ISCED 33 - ΑΝΩΤΕΡΗ ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ (κωδικός 03, δεν είναι δυνατή η διάκριση σε α, β ή γ)Τα εκπαιδευτικά προγράμματα που περιλαμβάνονται σε αυτό το επίπεδο κατά κανόνα προϋποθέτουν την ολοκλήρωση πλήρους φοίτησης 9 ετών (από την αρχή του επιπέδου 1) ή συνδυασμό εκπαιδευτικής και επαγγελματικής ή τεχνικής εμπειρίας.3Α- Ανώτερη δευτεροβάθμια εκπαίδευση - γενική (προαιρετικά) (κωδικός 04)3Β- Ανώτερη δευτεροβάθμια εκπαίδευση - τεχνική (προαιρετικά) (κωδικός 05)3Γ- Ανώτερη δευτεροβάθμια εκπαίδευση (κάτω των τριών ετών) - με προσανατολισμό στην αγορά εργασίας (προαιρετικά) (κωδικός 06)3Γ- Ανώτερη δευτεροβάθμια εκπαίδευση (τριών ετών ή άνω) - με προσανατολισμό στην αγορά εργασίας (προαιρετικά) (κωδικός 07)ISCED 4 (κωδικός 08)4 - ΜΕΤΑΔΕΥΤΕΡΟΒΑΘΜΙΑ ΜΗ ΤΡΙΤΟΒΑΘΜΙΑ ΕΚΠΑΙΔΕΥΣΗΣτην κατηγορία αυτή περιλαμβάνονται προγράμματα που κυμαίνονται μεταξύ της ανώτερης δευτεροβάθμιας εκπαίδευσης και της μεταδευτεροβάθμιας εκπαίδευσης από διεθνή σκοπιά, παρόλο που θα μπορούσαν με σαφήνεια να θεωρηθούν ως προγράμματα της ανώτερης δευτεροβάθμιας ή της μεταδευτεροβάθμιας εκπαίδευσης σε εθνικό πλαίσιο. Τα προγράμματα αυτά μπορούν, με βάση το περιεχόμενό τους, να μην θεωρούνται ως προγράμματα της τριτοβάθμιας εκπαίδευσης. Τις περισσότερες φορές δεν είναι πολύ πιο προχωρημένα από τα προγράμματα που περιλαμβάνονται στο ISCED 3 αλλά χρησιμεύουν για τον εμπλουτισμό των γνώσεων των μαθητών που έχουν ήδη ολοκληρώσει ένα πρόγραμμα στο επίπεδο 3.Τυπικά παραδείγματα αποτελούν τα προγράμματα που έχουν σχεδιαστεί για να προετοιμάσουν τους μαθητές για σπουδές στο επίπεδο 5 οι οποίοι, παρόλο που έχουν ολοκληρώσει το επίπεδο 3 ISCED, δεν παρακολούθησαν τα μαθήματα εκείνα που θα τους επέτρεπαν την εισαγωγή στο επίπεδο 5, δηλαδή μαθήματα εισαγωγής σε πανεπιστήμια ή σύντομα επαγγελματικά προγράμματα. Στην κατηγορία αυτή μπορεί να περιληφθούν επίσης τα προγράμματα του δεύτερου κύκλου.ISCED 5Β (κωδικός 09)5Β - ΠΡΩΤΟΣ ΚΥΚΛΟΣ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ (ΠΟΥ ΔΕΝ ΟΔΗΓΕΙ ΑΠΕΥΘΕΙΑΣ ΣΕ ΔΙΠΛΩΜΑ ΕΡΕΥΝΗΤΗ ΥΨΗΛΟΥ ΕΠΙΠΕΔΟΥ) - Τεχνική κατεύθυνσηΤα προγράμματα αυτά συγκρινόμενα με το επίπεδο 5Α έχουν πρακτική κατεύθυνση και αφορούν ένα συγκεκριμένο επάγγελμα έχουν σχεδιαστεί κυρίως για να προσφέρουν στους συμμετέχοντες σε αυτά πρακτικές δεξιότητες και τεχνογνωσία που απαιτούνται για την απασχόληση σε ένα συγκεκριμένο επάγγελμα ή τεχνικού χαρακτήρα εργασία ή σε μια κατηγορία επαγγελμάτων ή εργασιών τεχνικού χαρακτήρα· η επιτυχής ολοκλήρωση του κύκλου αυτού συνήθως παρέχει στους συμμετέχοντες επαγγελματικά προσόντα σχετικά με την αγορά εργασίας.ISCED 5 Α (κωδικός 10)5Α - ΠΡΩΤΟΣ ΚΥΚΛΟΣ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ (ΠΟΥ ΔΕΝ ΟΔΗΓΕΙ ΑΠΕΥΘΕΙΑΣ ΣΕ ΔΙΠΛΩΜΑ ΕΡΕΥΝΗΤΗ ΥΨΗΛΟΥ ΕΠΙΠΕΔΟΥ) - Γενική κατεύθυνσηΤο επίπεδο αυτό αποτελείται από προγράμματα τριτοβάθμιας εκπαίδευσης που έχουν πιο προηγμένο εκπαιδευτικό περιεχόμενο από εκείνα που προσφέρονται στα επίπεδα 3 και 4. Η εισαγωγή στα προγράμματα αυτά συνήθως προϋποθέτει την επιτυχή ολοκλήρωση των επιπέδων 3Α ή 3Β ISCED ή ένα ανάλογο τίτλο στο επίπεδο 4Α ISCED. Δεν οδηγούν στην απόκτηση ενός επαγγελματικού τίτλου ερευνητή υψηλού επιπέδου. Τα προγράμματα αυτά πρέπει να έχουν συνολική διάρκεια τουλάχιστον δύο ετών. Τα προγράμματα 5Α είναι κατά κύριο λόγο θεωρητικά και προορίζονται να προσφέρουν επαρκή προσόντα για την εισαγωγή σε προγράμματα και επαγγέλματα προηγμένης έρευνας που απαιτούν υψηλές δεξιότητες.ISCED 6 (κωδικός 11)6 - ΔΕΥΤΕΡΟΣ ΚΥΚΛΟΣ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ (ΠΟΥ ΟΔΗΓΕΙ ΣΤΗΝ ΑΠΟΚΤΗΣΗ ΔΙΠΛΩΜΑΤΟΣ ΕΡΕΥΝΗΤΗ ΥΨΗΛΟΥ ΕΠΙΠΕΔΟΥ)Το επίπεδο αυτό αφορά μόνο προγράμματα τριτοβάθμιας εκπαίδευσης που οδηγούν στην απόκτηση τίτλου ερευνητή υψηλού επιπέδου. Τα προγράμματα, επομένως, αφορούν την προηγμένη μελέτη και την πρωτότυπη έρευνα και δεν βασίζονται μόνο στην παρακολούθηση μαθημάτων. Κατά κανόνα απαιτούν την υποβολή μιας δημοσιεύσιμης εργασίας που αποτελεί προϊόν πρωτότυπης έρευνας και αντιπροσωπεύει σημαντική συνεισφορά στη γνώση.2.6. Διάρκεια υπηρεσίας στην επιχείρησηΗ διάρκεια υπηρεσίας ορίζεται ως ο αριθμός των ημερολογιακών ετών απασχόλησης στον υφιστάμενο εργοδότη. Εάν ο μισθωτός έχει εργαστεί σε άλλη τοπική μονάδα της επιχείρησης, τότε η διάρκεια υπηρεσίας θα πρέπει να υπολογίζεται από την ημερομηνία εισόδου στην επιχείρηση. Θα πρέπει επίσης να περιλαμβάνονται άδειες σύντομης διάρκειας (κάτω του έτους, π.χ. άδεια μητρότητας ή πατρότητας ή άδειας ασθενείας). Δεν θα πρέπει να υπολογίζονται διακοπές της εργασίας για διάστημα άνω του έτους.2.7. Καθεστώς πλήρους απασχόλησης ή μερικής απασχόλησηςΟι εργαζόμενοι πλήρους απασχόλησης είναι εκείνοι που εργάζονται ίδιο αριθμό ωρών με εκείνες που προβλέπεται στη συλλογική σύμβαση ή το συνήθη αριθμό ωρών εργασίας στην υπό εξέταση τοπική μονάδα ακόμη κι εάν η σύμβασή τους είναι κατώτερη του ενός έτους. Επιτρέπεται απόκλιση 10 %.Οι υπόλοιπες περιπτώσεις πρέπει να θεωρούνται ως καθεστώς μερικής απασχόλησης. Ο αριθμός των ωρών εργασίας των εργαζομένων με μερική απασχόληση θα πρέπει να παρουσιάζεται ως ποσοστό επί του συνήθους ωραρίου εργασίας (των εργαζομένων πλήρους απασχόλησης) στην τοπική μονάδα.2.8. Είδος της σύμβασης εργασίαςΑπαιτούνται οι ακόλουθες πληροφορίες σχετικά με το είδος της σύμβασης εργασίας:- αορίστου χρόνου,- ορισμένου χρόνου (πλην μαθητευομένων ή ασκουμένων),- μαθητευόμενοι/ασκούμενοι,- λοιπά.Σύμβαση αορίστου χρόνου: πρόκειται για μία σύμβαση μεταξύ μισθωτού και εργοδότη, η διάρκεια της οποίας δεν συμφωνείται εκ των προτέρων.Μία σύμβαση εργασίας θεωρείται ως προσωρινή ή ορισμένου χρόνου στην περίπτωση κατά την οποία ο εργοδότης και ο μισθωτός έχουν την πρόθεση η διάρκεια της σύμβασης να υπόκειται σε ορισμένους όρους όπως το συγκεκριμένο χρονοδιάγραμμα για την ολοκλήρωση της εργασίας, η εκτέλεση ορισμένων καθηκόντων ή η επιστροφή στην εργασία ενός άλλου μισθωτού ο οποίος είχε προς το παρόν αντικατασταθεί.Συμβάσεις μαθητείας ή άσκησης: πρόκειται για ειδικές συμβάσεις ορισμένου χρόνου που συνάπτονται μεταξύ του εργοδότη και του μαθητευόμενου/ασκούμενου. Στόχος της σύμβασης είναι να δοθεί η δυνατότητα στον ασκούμενο να αποκτήσει πρακτική εμπειρία σε ένα ειδικό τομέα.2.9. Ιθαγένεια (προαιρετικά):Η ιθαγένεια είναι η νομική υπαγωγή ενός προσώπου στο λαό ορισμένου κράτους και πολίτης μιας χώρας θεωρείται κάθε πρόσωπο που είναι υπήκοος της εν λόγω χώρας εκ γενετής ή έχει πολιτογραφηθεί μέσω δήλωσης, επιλογής, γάμου ή άλλων διαδικασιών.2.10. Καλύπτονται από κρατικό πρόγραμμα για την προώθηση απασχόλησης (προαιρετικά):Το σημείο αυτό δηλώνει κατά πόσο ο μισθωτός καλύπτεται από κάποιο από τα ακόλουθα είδη κρατικών προγραμμάτων:- συνολική ή μερική απαλλαγή από φόρους και κοινωνικές εισφορές του εργοδότη- επιχορήγηση,- επιχορήγηση για επιμόρφωση/άσκηση.Το σημείο αυτό αφορά τους ιδιώτες και όχι τις επιχειρήσεις. Στην περίπτωση που μια επιχορήγηση δεν μπορεί να καταβληθεί σε ένα συγκεκριμένο εργαζόμενο (επειδή υπολογίζεται σε συνάρτηση με το υπάρχον προσωπικό) δεν περιλαμβάνεται.Τα προγράμματα βοήθειας μπορούν επίσης να περιλαμβάνουν περικοπές στις εισφορές κοινωνικής ασφάλισης και στην άμεση φορολογία του εργοδότη ή του μισθωτού εφόσον το πρόγραμμα συμβάλλει στη δημιουργία θέσεων απασχόλησης ή στην πρόσληψη του εργαζομένου.2.11. Διάρκεια σε έτη της διακοπής της επαγγελματικής σταδιοδρομίας στην υφιστάμενη επιχείρηση (προαιρετικά):Αριθμός ημερολογιακών ετών (και μηνών) κατά τα οποία ο εργαζόμενος διέκοψε την επαγγελματική σταδιοδρομία του. Οι μακροπρόθεσμες διακοπές της επαγγελματικής σταδιοδρομίας θα πρέπει να υπερβαίνουν το ένα έτος. Στην περίπτωση πολλών διακοπών της επαγγελματικής σταδιοδρομίας που παρεμβάλλονται μεταξύ των ετών εργασίας θα πρέπει να υπολογίζονται αθροιστικά. Οι βραχυπρόθεσμες διακοπές εργασίας (κάτω του έτους) δεν θα πρέπει να υπολογίζονται ακόμη κι αν σωρευτικά υπερβαίνουν το ένα έτος.3. Πληροφορίες που αφορούν τις αποδοχές, τις ώρες για τις οποίες καταβλήθηκε αμοιβή και τις μη δεδουλευθείσες ημέρες.3.1. Σύνολο ακαθάριστων αποδοχών για έναν αντιπροσωπευτικό μήνα:Οι ακαθάριστες αποδοχές καλύπτουν απολαβές σε μετρητά που καταβλήθηκαν άμεσα και συστηματικά από τον εργοδότη κατά την πληρωμή κάθε ημερομισθίου, πριν από τις κρατήσεις φόρων και εισφορών κοινωνικής ασφάλισης που καταβάλλονται από τους εργαζομένους και παρακρατούνται από τον εργοδότη.Περιλαμβάνονται τα ακόλουθα στοιχεία:- όλες οι πληρωμές που αφορούν την εν λόγω περίοδο (ακόμα κι αν οι πληρωμές αυτές έχουν πραγματοποιηθεί σε χρόνο εκτός του αντιπροσωπευτικού μήνα), συμπεριλαμβανομένων των πληρωμών υπερωριών, των ειδικών αμοιβών για εργασία με βάρδιες, επιμισθίων, προμηθειών, κ.λπ,- πληρωμές για υπερωρίες, επιδόματα για συλλογική εργασία, νυχτερινή εργασία, εργασία κατά τα Σαββατοκύριακα, προμήθειες, κ.λπ,- επιμίσθια και επιδόματα που καταβάλλονται συστηματικά σε κάθε περίοδο μισθοδοσίας ακόμη κι εάν το ποσό ποικίλλει από μήνα σε μήνα,- πληρωμές για περιόδους απουσιών και διακοπές εργασίας που πληρώνονται εξ ολοκλήρου από τον εργοδότη,- οικογενειακά επιδόματα και άλλα επιδόματα σε μετρητά που καθορίζονται από τις συλλογικές συμβάσεις ή συμφωνούνται σε εθελοντική βάση,- πληρωμές σε αποταμιευτικά προγράμματα υπέρ των εργαζομένων.Τα ακόλουθα στοιχεία δεν περιλαμβάνονται:- πληρωμές που καταβάλλονται κατά τη διάρκεια της υπόψη περιόδου αλλά αφορούν άλλες περιόδους όπως οφειλόμενα ποσά, προκαταβολές, πληρωμές ετησίων αδειών ή αδειών ασθενείας εκτός της υπόψη περιόδου,- επιμίσθια και επιδόματα που δεν καταβάλλονται συστηματικά σε κάθε περίοδο μισθοδοσίας,- πληρωμές για περιόδους απουσίας που καταβάλλονται από τον εργοδότη με μειωμένο συντελεστή,- θεσμοθετημένα οικογενειακά επιδόματα,- αξία πληρωμών σε είδος (λόγω των δυσκολιών της συλλογής δεδομένων),- επιδόματα για ρουχισμό ή εργαλεία εργασίας,- επιστροφές ή πληρωμές για έξοδα ταξιδίου, διαμονής, κ.λπ. έξοδα που συνδέονται με την άσκηση της εργασίας.3.1.1. Αποδοχές που συνδέονται με υπερωρίες:Το ποσό των αποδοχών που καταβάλλεται για τις ώρες υπερωρίας. Θα πρέπει να λαμβάνεται υπόψη ολόκληρο το ποσό και όχι μόνο το στοιχείο του επιμισθίου που προστίθεται στην κανονική ωριαία αμοιβή. Το ποσό που λαμβάνεται υπόψη θα πρέπει να καλύπτει τις πραγματικές ώρες υπερωρίας που πραγματοποιήθηκαν κατά τη διάρκεια του αντιπροσωπευτικού μήνα ακόμη κι αν πληρώθηκαν αργότερα (δεν πρέπει να περιλαμβάνονται οι ώρες υπερωρίας που πραγματοποιήθηκαν σε προηγούμενο διάστημα και πληρώθηκαν κατά τη διάρκεια του αντιπροσωπευτικού μήνα).3.1.2. Ειδικές αμοιβές για εργασία με βάρδιες:Πρόκειται για τις ειδικές αμοιβές για εργασία με βάρδιες και για τη νυχτερινή εργασία ή την εργασία κατά τα Σαββατοκύριακα εφόσον δεν αντιμετωπίζονται ως υπερωρίες. Θα πρέπει να περιλαμβάνεται μόνο το μέρος της ειδικής αμοιβής.3.2. Συνολικές ακαθάριστες ετήσιες αποδοχές στο έτος αναφοράς:Πρόκειται για τις ακαθάριστες αποδοχές που καταβάλλονται κατά τη διάρκεια του έτους αναφοράς. Θα πρέπει να περιλαμβάνονται όλα τα επιμίσθια που δεν πληρώνονται συστηματικά (13ος ή 14ος μήνας, επιδόματα αδειών, διάθεση κερδών, επιδόματα για ημέρες άδειας που δεν χρησιμοποιήθηκαν, περιστασιακές προμήθειες, κ.λπ.). Θα πρέπει να εξαιρούνται οι πληρωμές για τη διακοπή εργασίας καθώς και οι πληρωμές σε είδος.3.2.1. Αριθμός εβδομάδων/μηνών που συνδέονται με τις ακαθάριστες ετήσιες αποδοχές:Θα ήταν σκόπιμο να συγκεντρώνονται στοιχεία για τις ετήσιες αποδοχές όλων των εργαζομένων του δείγματος, ακόμη και στην περίπτωση που δεν ήταν παρόντες καθ' όλη τη διάρκεια του έτους. Στην περίπτωση αυτή, θα πρέπει να δηλώνεται ο αριθμός των εβδομάδων ή μηνών στους οποίους αντιστοιχούν οι ετήσιες αποδοχές ώστε να αποφεύγονται πιθανά σφάλματα.3.2.2. Συνολικά ετήσια επιμίσθια (bonuses):Πρόκειται για τις μη συστηματικές πληρωμές που δεν πραγματοποιούνται κάθε περίοδο μισθοδοσίας όπως είναι επιδόματα αδειών, 13ος μήνας, επιδόματα ημερών άδειας που δεν χρησιμοποιήθηκαν, περιστασιακές προμήθειες, διάθεση κερδών, κ.λπ.3.2.2.1. Τακτικά επιμίσθια που δεν καταβάλλονται κάθε περίοδο μισθοδοσίας (προαιρετικά):Πρόκειται για όλα τα τακτικά επιμίσθια που δεν πραγματοποιούνται κάθε περίοδο μισθοδοσίας όπως είναι τα επιδόματα αδείας, ο 13ος ή 14ος μήνας, κ.λπ.3.2.2.2. Ετήσια επιμίσθια που βασίζονται στην παραγωγικότητα (προαιρετικά):Πρόκειται για μη τακτικά επιμίσθια που καταβάλλονται στο μισθωτό σε συνάρτηση με τις επιδόσεις του ή με την προσωπική παραγωγή.3.2.2.3. Ετήσια επιμίσθια που συνδέονται με τη διάθεση κερδών (προαιρετικά):Πρόκειται για επιμίσθια ad hoc ή άλλες έκτακτες πληρωμές που βρίσκονται σε συνάρτηση με τα συνολικά αποτελέσματα της επιχείρησης που επιτεύχθηκαν στο πλαίσιο προγραμμάτων παροχής κινήτρων.3.3. Υποχρεωτικές κοινωνικές εισφορές και φόροι που καταβάλλονται από τον εργοδότη εξ ονόματος του μισθωτού (προαιρετικά):Το συνολικό ποσό των υποχρεωτικών κοινωνικών εισφορών και φόρων που καταβλήθηκαν από τον εργοδότη εξ ονόματος του μισθωτού σε δημόσιες αρχές κατά τη διάρκεια του αντιπροσωπευτικού μήνα.Σημείωση:Ενδέχεται να μην ενδιαφέρει ορισμένες χώρες.3.3.1. Υποχρεωτικές εισφορές κοινωνικής ασφάλισης (προαιρετικά):Πρόκειται για το ποσό των εισφορών κοινωνικής ασφάλισης των εργαζομένων που καθορίζονται από το νόμο ή με βάση συλλογικές συμβάσεις και παρακρατούνται από τον εργοδότη.3.3.2. Φόροι (προαιρετικά):Πρόκειται για το σύνολο των φόρων επί των αποδοχών που παρακρατούνται από τον εργοδότη και καταβάλλονται στην εφορία εξ ονόματος του μισθωτού.3.4. Αριθμός ωρών για τις οποίες καταβλήθηκε αμοιβή κατά τη διάρκεια του αντιπροσωπευτικού μήνα (ή κατά τη διάρκεια ενός τυπικού μήνα εργασίας):Ο αριθμός ωρών για τις οποίες καταβλήθηκε αμοιβή κατά τη διάρκεια του αντιπροσωπευτικού μήνα καλύπτουν τις ώρες της συνήθους και υπερωριακής απασχόλησης. Οι μη δεδουλευθείσες κατά τη διάρκεια της περιόδου αναφοράς ώρες για τις οποίες ωστόσο καταβλήθηκε αμοιβή υπολογίζονται ως "ώρες για τις οποίες καταβλήθηκε αμοιβή" (ετήσια άδεια, άδεια ασθενείας, επίσημες διακοπές και άλλες ώρες για τις οποίες καταβλήθηκε αμοιβή όπως ώρες που αφορούσαν τη διεξαγωγή ιατρικών εξετάσεων). Όταν χρησιμοποιείται αυτή η μέθοδος, πρέπει να διασφαλίζεται ότι υπάρχει συνοχή μεταξύ των "ωρών για τις οποίες καταβλήθηκε αμοιβή" και των ωρών στις οποίες αντιστοιχεί ο μισθός.Οι ώρες για τις οποίες καταβλήθηκε αμοιβή υπολογίζονται μέσω της αφαίρεσης των απωλεσθεισών ωρών για τις οποίες δεν καταβλήθηκε αμοιβή (λόγω ασθενείας, άδειας μητρότητας, κ.λπ.) ή των ωρών για τις οποίες καταβλήθηκε μειωμένη αμοιβή συν τις υπερωρίες.Σημείωση:Οι συνήθεις βασικές ώρες εργασίας αντιστοιχούν στον αριθμό ωρών που αναμένεται να εργαστεί ο μισθωτός κατά τον αντιπροσωπευτικό μήνα και από αυτές αποκλείονται τα κύρια διαλείμματα φαγητού και όλες οι υπερωρίες ακόμη κι εάν ορισμένες από αυτές εκτελούνται συστηματικά ή προβλέπονται από τη σύμβαση. Πρόκειται για τον αριθμό ωρών (σε ετήσια ή μηνιαία βάση) κατά τις οποίες υποχρεούται ο μισθωτός να εργαστεί με βάση τους όρους σύμβασης, κανονισμού ή κανόνων που ισχύουν στην τοπική μονάδα.3.4.1. Αριθμός υπερωριών για τις οποίες καταβλήθηκε αμοιβή κατά τον αντιπροσωπευτικό μήνα:Οι ώρες υπερωριακής απασχόλησης αντιστοιχούν στις δεδουλευθείσες ώρες πέραν των ωρών της συνήθους ή συμβατικής εβδομάδας εργασίας (ή μήνα). Εάν, για παράδειγμα, για τέσσερις ώρες υπερωρίας καταβάλλεται πληρωμή που αντιστοιχεί για κάθε ώρα στην τιμή 1,5 ώρας κανονικής εργασίας, θα πρέπει να καταγράφονται τέσσερις και όχι έξι ώρες. Θα πρέπει να περιλαμβάνονται μόνο οι ώρες υπερωριακής απασχόλησης που αντιστοιχούν στην πληρωμή υπερωριακής απασχόλησης που καταγράφεται στο σημείο 3.1.1. Η διακοπή της εργασίας που πραγματοποιείται σε αντιστάθμιση για περιόδους εργασίας για τις οποίες δεν καταβλήθηκε αμοιβή και ο χρόνος ταξιδίων δεν θεωρούνται ως υπερωρίες.3.5. Ετήσιες ημέρες άδειας:3.5.1. Ετήσιες ημέρες κανονικής άδειας (δεν περιλαμβάνονται οι μέρες άδειας ασθενείας)Πρόκειται για τον αριθμό των ημερών ετήσιας άδειας για τις οποίες καταβάλλεται πληρωμή στον μισθωτό και εξαιρούνται οι αργίες. Αντιστοιχεί στο ετήσιο σύνολο όλων των ημερών κανονικής άδειας για τις οποίες καταβλήθηκε αμοιβή συμπεριλαμβανομένων εκείνων που χορηγούνται στο μισθωτό για λόγους ηλικίας, επιδόσεων σε ειδικά καθήκοντα, υψηλού βαθμού και άλλους παρόμοιους λόγους.Όταν οι εργοδότες καταβάλλουν στους μισθωτούς τους επιπλέον ποσά για τη διεξαγωγή εργασίας κατά τη διάρκεια άδειας για την οποία καταβάλλεται πληρωμή, τα ποσά αυτά συνήθως περιλαμβάνονται στις ετήσιες αποδοχές και μειώνεται αντίστοιχα ο αριθμός των ημερών άδειας. Εφόσον έχει καταβληθεί πληρωμή για τις ημέρες άδειας, η μη προσαρμογή του συνόλου των ημερών αδείας θα οδηγούσε σε διπλούς υπολογισμούς. Επομένως καταγράφονται οι πραγματικές ημέρες άδειας τις οποίες χρησιμοποίησε ο μισθωτός.Κατά τον ίδιο τρόπο, όταν προσφέρονται στους μισθωτούς πρόσθετες (πληρωμένες) ημέρες άδειας στο πλαίσιο συμφωνιών μείωσης του χρόνου εργασίας, οι μέρες αυτές προστίθενται στις ετήσιες διακοπές. Τα ποσά αυτά καταγράφονται μόνο εφόσον ο αριθμός της μείωσης του χρόνου εργασίας αντιστοιχεί σε πέντε εργάσιμες ημέρες ή περισσότερο το έτος.Τα ακόλουθα στοιχεία δεν θεωρούνται ως ημέρες ετήσιας άδειας:- ημέρες ανάπαυσης που προσφέρονται ύστερα από συλλογική εργασία (επειδή ήδη περιλαμβάνονται στον υπολογισμό των εβδομαδιαίων ωρών εργασίας),- αργίες,- εκπαιδευτική άδεια,- ημέρες που προσφέρονται για προσωπικούς λόγους και για τις οποίες καταβάλλεται αμοιβή.Θα πρέπει να περιλαμβάνονται μόνο οι εργάσιμες ημέρες (οι Κυριακές και τα Σάββατα καθώς και οι αργίες κατά τις οποίες δεν προβλέπεται να εργάζονται οι εργαζόμενοι δεν πρέπει να περιλαμβάνονται).3.5.2. Ετήσιες ημέρες άδειας ασθενείας (προαιρετικά):Πραγματικός αριθμός ολόκληρων ημερών άδειας ασθενείας που έλαβε ο μισθωτός.3.5.2.1. Ετήσιες ημέρες άδειας ασθενείας για τις οποίες κατέβαλε ο εργοδότης πληρωμή (προαιρετικά):Πραγματικές ολόκληρες ημέρες άδειας ασθενείας που έλαβε ο μισθωτός και για τις οποίες καταβλήθηκε αμοιβή εξ ολοκλήρου ή εν μέρει από τον εργοδότη.3.5.2.2. Ετήσιες ημέρες άδειας ασθενείας για τις οποίες δεν κατέβαλε ο εργοδότης πληρωμή (προαιρετικά):Αριθμός πραγματικών ολόκληρων ημερών άδειας ασθενείας που έλαβε ο μισθωτός και για τις οποίες ο εργοδότης κατέβαλε πληρωμή.3.5.3. Ετήσιες ημέρες επαγγελματικής κατάρτισης (προαιρετικά):Οι ετήσιες ημέρες επαγγελματικής κατάρτισης είναι οι ημέρες (με βάση το "ισοδύναμο ημέρας") που διέθεσε ο μισθωτός για δραστηριότητες επαγγελματικής κατάρτισης πλην της κατάρτισης μαθητευομένων και ασκουμένων στο πλαίσιο ειδικής σύμβασης κατάρτισης.3.6. Ετήσια εκτίμηση πληρωμών σε είδος (προαιρετικά):Εκτίμηση της αξίας του συνόλου των πληρωμών σε είδος που έλαβε ο μισθωτός στη διάρκεια του έτους αναφοράς.4. Παράγοντες παρέκτασης4.1. Παράγοντας παρέκτασης για την τοπική μονάδαΣτο πλαίσιο κάθε δειγματοληπτικού στρώματος, οι παράγοντες παρέκτασης υπολογίζονται για κάθε τοπική μονάδα, με βάση τον αριθμό των τοπικών μονάδων του δείγματος και τον αριθμό των τοπικών μονάδων στον πληθυσμό. Ο παράγοντας αυτός υποδηλώνει τον αριθμό των τοπικών μονάδων στον πληθυσμό τις οποίες εκπροσωπεί κάθε τοπική μονάδα του δείγματος.4.2. Παράγοντας παρέκτασης για τους μισθωτούς:Ο παράγοντας παρέκτασης για τους μισθωτούς αντιστοιχεί στον παράγοντα με βάση τον οποίο πρέπει ο αριθμός των εργαζομένων του δείγματος να πολλαπλασιάζεται για να εξαχθούν πληθυσμιακές εκτιμήσεις. Για κάθε τοπική μονάδα, θα πρέπει να βασίζεται στον αριθμό των εργαζομένων του δείγματος στο πλαίσιο της μονάδας και στο συνολικό αριθμό των εργαζομένων στην τοπική μονάδα, σε συνδυασμό με τον παράγοντα παρέκτασης για την τοπική μονάδα.(1) ΕΕ L 76 της 30.3.1993, σ. 1.(2) Εξωτερικός συνεργάτης: πρόκειται για ένα άτομο το οποίο συμφωνεί να εργαστεί για μια συγκεκριμένη επιχείρηση ή να προμηθεύσει μία συγκεκριμένη ποσότητα αγαθών ή υπηρεσιών σε μία συγκεκριμένη επιχείρηση με βάση προηγούμενη συμφωνία ή σύμβαση πού έχει συνάψει με αυτήν την επιχείρηση, αλλά του οποίου ο χώρος εργασίας βρίσκεται εκτός της επιχείρησης [ευρωπαϊκό σύστημα εθνικών και περιφερειακών λογαριασμών στην Ευρωπαϊκή Κοινότητα (ΕΣΛ-95): 11.13 ζ](3) Η έκφραση "επιτυχώς ολοκληρωμένο επίπεδο" πρέπει να συνδέεται με την απόκτηση πιστοποιητικού ή διπλώματος εφόσον αυτό προβλέπεται. Στις περιπτώσεις που δεν προβλέπεται κάποιος τίτλος πιστοποίησης των σπουδών, η επιτυχής ολοκλήρωσή τους πρέπει να συνδέεται με την αδιάλειπτη παρακολούθηση των μαθημάτων.ΠΑΡΑΡΤΗΜΑ ΙΙΙΜΟΡΦΗ ΔΙΑΒΙΒΑΣΗΣ ΤΩΝ ΑΠΟΤΕΛΕΣΜΑΤΩΝΘα πρέπει να υποβάλλονται τα επιμέρους δεδομένα που αφορούν κάθε τοπική μονάδα και κάθε μισθωτό. Τα δεδομένα αυτά πρέπει να υποβάλλονται με τη μορφή δύο ειδών καταγραφής:A: καταγραφή για τις τοπικές μονάδες,B: καταγραφή για τους μισθωτούς.Οι καταγραφές εργαζομένων πρέπει να συνδέονται με τις καταγραφές τοπικών μονάδων.Οι καταγραφές θα πρέπει να περιλαμβάνουν ένα τομέα ανά μεταβλητή. Κάθε καταγραφή πρέπει να έχει ένα καθορισμένο μήκος ή να χωρίζεται με κόμμα. Η σειρά των τομέων θα πρέπει να αντιστοιχεί στη σειρά των μεταβλητών. Όταν λείπει μία μεταβλητή, θα πρέπει να αφήνεται κενό. Τα πραγματικά μηδενικά θα πρέπει να καταχωρούνται ως αριθμητικά μηδενικά.